દાલ સરોવરમાં શિકારામાં બેસીને લટાર મારતાં બહુ આગળ જવાનો ચાલકે ઇનકાર કરતાં કહેલું કે સાહેબ, એ તરફ ગંદકી છે અને પાણી પણ વાસ મારે છે. ત્યાં જવા જેવું નથી. આ સાંભળીને એક અહેવાલનું સ્મરણ થઈ આવતાં કહ્યું કે દાલ સરોવરની સફાઈ માટે તો કેન્દ્ર સરકારે ત્રણસો કરોડની રકમ ફાળવી છે ત્યારે આટલી ગંદકી કેમ? અને શિકારાવાળાનો જવાબ હતો – સાહેબ, દિલ્હીથી પૈસા આવે એનું શું થાય છે એ કોણ પૂછે? એ પછી તેણે બીજી વાત કરતા કહ્યું હતું કે વાત માત્ર ગંદકીની નથી, દાલ સરોવરનું ક્ષેત્રફળ પણ સંકોચાઈ રહ્યું છે. તેના એક હિસ્સામાં પુરાણ કરીને ત્યાં બંગલા બની ગયા છે. મારે માટે તો તેની વાત સાંભળી રહેવા સિવાય કોઈ વિકલ્પ ન હતો.